Subject: Kutse konverentsile "Maismaatuuleparkide ja elustiku vastastikused mõjud", 16.-17.03
From: <[email-masked]>
To: <[email-masked]>
Date: Fri, 20 Feb 2026 15:45:42 +0200

Tähelepanu! Tegemist on välisvõrgust saabunud kirjaga.
Tundmatu saatja korral palume linke ja faile mitte avada.

Austatud adressaat!

Oled oodatud osalema konverentsile "Maismaatuuleparkide ja elustiku 
vastastikused mõjud", mis toimub 16.-17. märtsil 2026 Tartus, Tartu Ülikooli 
raamatukogus <https://utlib.ut.ee/et>   (W. Struve 1, Tartu).

Konverentsi korraldab  Keskkonnaamet koos partneritega, taastuvenergeetika 
kiirendamise projekti RePowerEU tuules. Üritust modereerib Kristo Elias

Konverentsi rahastatakse Euroopa Liidu Taaste- ja vastupidavusrahastu 
2020–2026 NextGenerationEU projektist „Taastuvenergia kasutuselevõtu 
kiirendamine“.

Euroopa Komisjoni president Ursula von der Leyen on ütelnud: „Me peame 
kiirendama üleminekut puhtale energiale, sealhulgas tuuleenergiale, et 
saavutada meie kliimaeesmärgid ja tagada energiajulgeolek“. Selline üleminek 
ei ole aga odav ega lihtne. Muuhulgas peab arvestama ka elurikkuse kaitse 
eesmärkide ja vajadustega. Eestis töötab praeguseks alles vähem kui pool 
riigis eesmärgiks seatud tuuleparkide võimusest, aga üha enam kerkivad üles 
tuulearendustega seotud elustiku kaitse küsimused. Konverentsil arutame 
seniste parimate teadmiste ja kogemuste põhjal, millised on tuuleparkide 
kavandamisel ja töös ette tulevad elustikuga seotud väljakutsed ning kuidas 
tuugenid ja elustik teineteist vastastikku mõjutavad. Tutvustatakse ka 
lähiriikide praktikaid.

Konverentsi saab jälgida ka veebis ning kõik ettekanded salvestatakse.
Osalema on oodatud kõik, keda teema otseselt puudutab või kõnetab - palun 
jagage kutset oma kolleegide ja valdkonna spetsialistide hulgas.

Palume üritusele registreeruda esimesel võimalusel, kuid hiljemalt 05. 
märtsiks - osaleda saab TASUTA, kas kohapeal või veebis.
NB! Registreerumine on vajalik ka juhul kui otsustate jälgida konverentsi 
veebis

Teavet konverentsi päevakava ja registreerimise kohta leiate siit: 
<https://www.conference-expert.eu/et/2026-kea-tuugen> 
https://www.conference-expert.eu/et/2026-kea-tuugen

Kohtume konverentsil!

Kaili Viilma
RePower EU projektijuht
Looduskasutuse osakond | Keskkonnaamet
Aleksandri 14 | 51013 Tartu
+ 372 505 1955
www.keskkonnaamet.ee <http://www.keskkonnaamet.ee>  | 
<http://www.kaitsealad.ee> www.kaitsealad.ee Keskkonnaamet Facebookis

Reisiekspert / Conference Expert Estonia
Telefon: +372 6 108 631
E-mail: e-post:  <mailto:[email-masked]> [email-masked]